FM Logistic

FM Logistic je rodinná logistická spoločnosť, nekótovaná na burze, založená vo Francúzsku v roku 1967. Spoločnosť pôsobí v 14 krajinách v Európe, Ázii a Latinskej Amerike (Brazília) a zamestnáva viac ako 27 000 osôb. Firma je jedným z pionierov „poolingu“, spôsobu využitia logistických zdrojov (skladov, dopravných prostriedkov) súčasne v prospech niekoľkých spoločností-zákazníkov. FM Logistic spravuje portfólio medzinárodných alebo miestnych zákazníkov z oblasti: FMCG, retail, farmácia, ochrana zdravia, kozmetika, priemysel a taktiež automotive.

V strednej Európe firma FM Logistic pôsobí ako FM Logistic Central Europe a je prítomná v 4 krajinách: Poľsku (od 1995), Česku (od 1996), na Slovensku (od 1999) a v Maďarsku (od 2005). FM Logistic CE zamestnáva viac ako 5500 pracovníkov, vlastní 17 logistických platforiem, 30 prekladísk, má k dispozícii plochu 750 000 m2 a ponúka viac ako 1 milión paletových miest. Jej vozový park tvorí viac ako 2500 vozidiel. Spoločnosť poskytuje služby v oblasti skladovania (46 %), transportu tovaru (41 %) a tiež co-packingu a co-manufacturingu (13 %). Kľúčové sektory v regióne prevádzkované operátorom sú FMCG (41%), retail (28%), priemysel (24%), sektor ochrany zdravia (5%) a kozmetika (2%).

História 

FM Logistic vzniklo spojením dvoch rodinných dopravných spoločností v 60. rokoch 20. storočia. V roku 1962 dvaja bratia pôvodom z regiónu Ardèche, Edmond a Claude Faure založili spoločnosť zaoberajúcou sa získavaním a transportom dreva. Rodina Faure sa spojila s rodinou Machet, ktorá vlastnila dopravnú spoločnosť vo Vogézoch. V roku 1967 Claude Faure, Edmond Faure a Jean-Marie Machet konsolidovali a presunuli dopravnú činnosť do Saint-Quirin v departemente Moselle (Mosela). Takto sa zrodila spoločnosť Faure & Machet, ktorá mala svojho času 12 zamestnancov a 7 vozidiel..

Osemdesiate roky: začatie činnosti skladovania
O desať rokov neskôr Faure & Machet už zamestnáva 90 pracovníkov a vlastní 75 vozidiel. V roku 1982 dochádza k rozhodujúcemu obratu, spoločnosť vyhráva výberové konanie na servis skupiny MARS (výrobca potravinárskych výrobkov). Vtedy Faure & Machet zahajuje činnosť skladovania. V roku 1987 spoločnosť zamestnáva 300 ľudí a má k dispozícii 38 000 m2 skladovacieho priestoru vo Francúzsku.

Deväťdesiate roky: medzinárodná expanzia
V 90. rokoch Faure & Machet využila príležitosť, ktorú jej ponúklo otvorenie trhov v strednej a východnej Európe. Spoločnosť zahajuje činnosť v Rusku, Poľsku a na Ukrajine. Na uľahčenie medzinárodného rozvoja prijala spoločnosť v roku 1998 názov „FM Logistic“.

21. stor.: odovzdanie vedenia spoločnosti ďalšej generácii

V roku 2002 traja zakladatelia odovzdávajú vedenie spoločnosti ďalšej generácii lídrov, medzi ktorých patrí aj Jean-Christophe Machet, súčasný predseda. V roku 2004 FM Logistic zahajuje činnosť v Číne. V roku 2013, sa výsledkom akvizície iného subjektu, skupina objavila v Brazílii.

V tej istej dobe získava významného hráča v logistike čerstvých produktov v Rusku. V roku 2016 posilnila FM Logistic svoju prítomnosť v Ázii vďaka prevzatiu v Indii spoločnosti Spear Logistics. Súčasne skupina pokračuje v medzinárodnom rozvoji, o čom svedčí uvedenie do prevádzky a rozvoj niekoľkých logistických platforiem v Rusku, Poľsku, Česku, Rumunsku, Španielsku a Taliansku. FM Logistic plánuje v roku 2020 otvoriť niekoľko skladov v Indii a tiež skladové a distribučné centrum vo Vietname. Vo Francúzsku sa rozvíja FM Logistic rýchlosťou približne dvoch nových logistických platforiem ročne – príkladom je platforma Escrennes, ktorá bola uvedená do prevádzky v roku 2018.

FM Logistic taktiež realizuje stratégiu digitálnej transformácie a inovácie, s cieľom ponúknuť riešenia v oblasti dodávateľského reťazca, ktorá odpovedá na rast internetového obchodovania, viackanálovej distribúcie a očakávania tzv. udržateľnej spotreby.

Kľúčové údaje Skupiny FM Logistic v 2019/2020 roku 
 1,43 mld. € (ku koncu účtovného roka: 31. marca 2020)
 62 % obratu je generované mimo Francúzska
 Členenie tržieb podľa sektoru zákazníkov v roku 2018/19: FMCG (31%), retail (28%), priemysel (20%), kozmetika (18%), sektor ochrana zdravia (3%)
 Zamestnancov: 27 500 (priemerná zamestnanosť prevedená na pracovné miesta na plný úväzok v účtovnom roku 2019/20)

Globálne vedenie FM Logistic 

Vedenie FM Logistic k 31. marca 2020:

 Jean-Christophe Machet – predseda
 Yannick Buisson – generálny riaditeľ – Francúzsko a Západná Európa
 Cécile Cloarec – riaditeľ pre ľudské zdroje, komunikáciu a udržateľný rozvoj
 Stéphane Descarpentries – riaditeľ – Ázia a strategické projekty
 Xavier Prévost – riaditeľ pre riešenie obchodnej činnosti a informačných systémov
 Christophe Menivard – riaditeľ – Východná Európa
 Béatrice Ogée – obchodný a marketingový riaditeľ

Vybraní súčasní i historickí zákazníci
 FMCG: Mars, Mondelez, Nestlé, Unilever, Colgate-Palmolive, Reckitt-Benckiser, GSK, Henkel
 Retail: Carrefour, Auchan, Decathlon, Ikea, e-commerce značky
 Priemysel: Bosch, Philips, Legrand, Brother, Samsung, Nissan, Osram
 Parfumérie a kozmetika: L'Occitane, L'Oréal, Shiseido, Dior, Clarins, Natura
 Ochrana zdravia: Bristol-Myers Squibb, Sanofi-Aventis, Roche

Referencie

Zdroj
 sk.fmlogistic.com

Podniky vo Francúzsku
Podniky založené v 1967